open-index/open-wikipedia-markdown huggingface dataset:
Լավատեսություն

thumb|220px|Ըստ լավատեսի բաժակը կիսով չափ լիքն է, ըստ վատատեսի՝ կիսով չափ դատարկ:

**Լավատեսություն** (Օպտիմիզմ, ՝ «լավագույն» բառից), դրական աշխարհայացք, վստահություն լավագույն ապագա ունենալու մեջ։ Լավատեսները պնդում են, որ տիեզերքը հիասքանչ է, յուրաքանչյուր իրավիճակից ելք կա, ամեն ինչ է լավ է լինելու, և որ բոլոր մարդիկ ընդհանուր առմամբ լավն են։

Համարվում է վատատեսության (պեսիմիզմի) հակապատկերը։

Լավատեսության և վատատեսության հայտնի օրինակ է համարվում մարդու դատողությունը բաժակի մասին, որը կիսով չափ լցված է ջրով կամ այլ հեղուկով։ Լավատեսը համարում է, որ բաժակը կիսով չափ լիքն է, իսկ վատատեսը վստահ է, որ այն կիսով չափ դատարկ է։

Փիլիսոփայության մեջ լավատեսությունն ասոցացվում է Գոթֆրիդ Լայբնիցի հետ, ով կարծում էր, որ մենք ապրում ենք «բոլոր հնարավոր աշխարհներից լավագույնում»։

Գիտական հետազոտությունները ցույց են տվել, որ լավատեսությունը նպաստում է լավ առողջոււթյուն ունենալուն։ Այն
* խանգարում է անօգնականության զգացման վիճակի առաջացմանը, պահպանում է իմունիտետի մշտական «պատրաստակամությունը»
* նպաստում է առողջ ապրելակերպ վարելուն, ժամանակին բժշկի դիմելուն 
* լավատեսների համար հեշտ է հաստատել և պահպանել ընկերական հարաբերություններ, իսկ սոցիալական աջակցության առկայությունը լավ առողջություն ունենալու գրավականներից մեկն է։

Մարտին Սելիգմանը լավատեսությունը համարում է մտածողության ոճ, որի դեպքում մարդը անհաջողությունները համարում է ոչ կայուն, իսկ լավ իրադարձությունները՝ բնական և օրինական։ Իսկ վատատեսը, ընդհակառակը՝ լավ դեպքերը համարում է պատահական, ոչ մի կերպ կապ չունեցող արժանապատվության և վաստակի հետ։ Մարտին Սելիգմանի «Նոր դրական հոգեբանություն։ Գիտական հայացք դեպի երջանկությունն և կյանքի իմաստը» գրքում կա թեստ՝ լավատեսությունը որոշելու համար, ինչպես նաև «Ֆա-Մի-Ռե-Դո-Է» մեթոդիկա՝ մարդու մեջ լավատեսություն արթնացնելու և 4 եղանակ վատատեսական մտքերը հերքելու համար։

## Ծանոթագրություններ

## Գրականություն
* Оптимизм и пессимизм / Дробницкий О. Г. // Никко — Отолиты. — М. : Советская энциклопедия, 1974. — (Большая советская энциклопедия : [в 30 т.] / гл. ред. А. М. Прохоров ; 1969—1978, т. 18).
* 

## Արտաքին հղումներ
* Լև Տրոցկի. Լավատեսության և վատետսության մասին 

Կատեգորիա:Անձ
Կատեգորիա:Մոտիվացիա
Կատեգորիա:Փիլիսոփայական ուղղություններ և դպրոցներ
Կատեգորիա:Փիլիսոփայական տեսություններ
Մագահի

**Մագահի** (Դևանագարի՝ मगही magahī), լեզու, որը մտնում է Հնդիրանական լեզուների և Հնդկական լեզուների մեջ և խոսվում է հիմնականում Հնդկաստանի Բիհարի, Ջարխանդի  և Արևելյան Բենգալիայի որոշ շրջանում։ Որոշ տվյալներով լեզվակիրների քանակը մոտավորապես հասնում է 18 միլիոնի, իսկ պաշտոնական տվյալներով 14 միլիոնի։

## Ծանոթագրություններ

## Արտաքին հղումներ
*Magahi - A Historical language 
*Jain Scriptures 
*http://magahi-sahitya.blogspot.com/
*Magahi Detailed Description by Grierson, G.A.
*MAGAHI AND MAGADH: LANGUAGE AND PEOPLE by Lata Atreya, Smriti Singh, & Rajesh Kumar 
*Magahī Phonology: A Descriptive Study by Saryoo Prasad

Կատեգորիա:Հնդեվրոպական լեզուներ
Կատեգորիա:Հնդկաստանի լեզուներ
Կատեգորիա:Նեպալի լեզուներ
Իրիդիումի սուլֆիդ(VI)

**Իրիդիումի սուլֆիդ(VI)**, անօրգանական միացություն, իրիդիումի ու ծծմբաջրածնի աղը` IrS3, մոխրագույն փոշի, չի լուծվում ջրում։

## Ստացում
* Վակուումում իրիդիումի սուլֆիդի(IV) ու ծծմբի փոխազդեցությունից` տաքացման պայմաններում.
::\mathsf{IrCl_4 + 7S \ \xrightarrow{600^oC}\ IrS_3 + 2S_2Cl_2 }

## Ֆիզիկական հատկություններ
Իրիդիումի սուլֆիդը առաջացնում է մոխրագույն փոշի, չի լուծվում ջրում ու թթուներում։

## Գրականություն
* 

Կատեգորիա:Իրիդիումի սուլֆիդներ
Չեբուրաշկա

**Չեբուրաշկա** (), խորհրդային գրող և մանկագիր Էդուարդ Ուսպենսկու կողմից 1966 թվականին ստեղծված կերպար։ Չեբուրաշկան «Կոկորդիլոս Գենան և նրա ընկերները» գրքի գլխավոր հերոսներից մեկն է։ Ճանաչում է ձեռք բերել 1969 թվականին՝ Ռոման Կաչանովի կողմից նկարահանված «Կոկորդիլոս Գենան» մուլտֆիլմի թողարկումից հետո։

Գրքի սկզբնական տարբերակում, արտաքնապես Չեբուրաշկան իրենից ներկայացնում էր փոքրիկ ականջներով, շագանակագույն մորթիով և ետևի թաթերի վրա քայլող տգեղ արարածի։ Ներկայումս հայտնի Չեբուրաշկայի բարեհոգի կերպարը, որն ունի մեծ ականջներ և մեծ աչքեր, առաջին անգամ հայտնվել է «Կոկորդիլոս Գենան» մուլտֆիլմում և ստեղծվել է բեմադրող նկարիչ Լեոնիդ Շվարցմանի անմիջական մասնակցությամբ։

Չեբուրաշկայի մասին վիպակները Էդուարդ Ուսպենսկին հետագայում որպես պիեսներ` ստեղծել է մի քանի համահեղինակների հետ միասին։ Գրքի հիման վրա, ռեժիսոր և համահեղինակ սցենարիստ Ռոման Կաչանովը թողարկել է չորս մուլտֆիլմ.

* 1969 - «Կոկորդիլոս Գենան»
* 1971 - «Չեբուրաշկան»
* 1974 - «Շապոկլյակը»
* 1983 - «Չեբուրաշկան գնում է դպրոց»

1970-ական թվականներին Չեբուրաշկայի և Կոկորդիլոս Գենայի մասնակցությամբ մանկական հեռուստահաղորդումներ էին հեռարձակվում Շվեդիայում։ 2003 թվականից Չեբուրաշկայի մասին մուլտֆիլմեր են թողարկվում նաև Ճապոնիայում։

## Ծանոթագրություններ

Կատեգորիա:Կերպարներ այբբենական կարգով
Կատեգորիա:Գրական հերոսներ
Կատեգորիա:Մուլտհերոսներ այբբենական կարգով
Կատեգորիա:Հեքիաթների կերպարներ
Կատեգորիա:Մուլտֆիլմերի կերպարներ
Կատեգորիա:Հորինված խոսող կենդանիներ
«Հարուստ բերքահավաք» գործողություն

**«Հարուստ բերքահավաք» գործողություն** (), ՆԱՏՕ-ի խաղաղապահ գործողություն Մակեդոնիայի Հանրապետությունում 2001 թվականի օգոստոս-սեպտեմբեր ամիսներին։ Գործողությունն անցկացվել է Մակեդոնիայի կառավարության խնդրանքով։ Գործողության խնդիրը կայանում էր ալբանական զինված ապօրինի խմբավորումների զինաթափումը։

## Իրադարձությունների ընթացք
2001 թվականի հունվարին Մակեդոնիայում մակեդոնացիների և ալբանացիների միջև սկսվեցին ինտենսիվ միջէթնիկական բախումներ։ Հակամարտությունը ձևականորեն ավարտվել է 2001 թվականի օգոստոսի 13-ին Օխրիդյան համաձայնագրով։

2001 թվականի հունիսին Մակեդոնիայի նախագահ Բորիս Տրայկովսկին դիմել է ՆԱՏՕ-ին զինյալներին զինաթափելու խնդրանքով։ Հունիսի 29-ին ՆԱՏՕ-ում մշակվել է խաղաղապահ գործողության ծրագիր, որի պայմանը եղել է հակամարտության երկու կողմերի համաձայնությունը և կրակի դադարեցումը։ Զինված ուժերն, որոնք նախատեսված էին գործողության համար, ստացել են *Task Force Harvest* անվանումը։

ՆԱՏՕ-ի պլանավորման սպաների խումբը ժամանել է Մակեդոնիա օգոստոսի 14-ին՝ կառավարության և ալբանական փոքրամասնության ներկայացուցիչների միջև համաձայնագրի ստորագրման հաջորդ օրը։ 400 մարդուց բաղկացած բրիտանական խաղաղապահների առաջնային ջոկատը տեղակայվել է Սկոպյե քաղաքում օգոստոսի 17-ին։ Օգոստոսի 22-ին բացազատվել է ևս 3100 զինծառայող։ Գործողությունը սկսվել է օգոստոսի 22-ին տեղական ժամանակով ժամը 14:00-ին: Գործողությունը գլխավորում էր գեներալ-մայոր Գունար Լանգեն։

Ըստ ծրագրի ՆԱՏՕ-ի զինծառայողները պետք է հավաքեին և ոչնչացնեին զինյալների զենքը, բայց միայն այն զենքն, որը նրանց փոխանցվել է։ Նրանք խուզարկություն իրականացնելու և զենքի և զինամթերքի առգրավման լիազորություններ չունեին։

Զենքի հավաքումն իրականում սկսվել է օգոստոսի 27-ին Նիշկուտակ բնակավայրում։ Նույն օրը հրազենային վիրավորումից մահացել է խաղաղապահ ուժերի կազմից մեկ բրիտանական զինծառայող։

ՆԱՏՕ-ն գործողության ավարտի մասին հայտնել է 2001 թվականի սեպտեմբերի 26-ին։ Ալբանացի զինյալները հանձնել են 3,3 հազար միավոր զենք։ Սեպտեմբերի 27-ից սկսվել է ՆԱՏՕ-ի զորքերի դուրս բերումը, խաղաղապահների մեծ մասը լքել է Մակեդոնիան։

«Հարուստ բերքահավաք» առաքելությունից հետո ՆԱՏՕ-ն Մակեդոնիայում անցկացրել է «Սաթե աղվես» գործողությունը ():

## Տես նաև
* Հակամարտություն Մակեդոնիայում (2001)
* ՆԱՏՕ-ի խաղաղապահ առաքելություններ

## Ծանոթագրություններ

## Գրականություն
* 
* *Jan Procházka*. Operation essential harvest: Macedonia 2001 Ministerstvo obrany České republiky AVIS, 2001 ISBN 978-80-7278-140-9

## Արտաքին հղումներ
* Operation Essential Harvest (Task Force Harvest) NATO

Կատեգորիա:2001 թվականի հակամարտություններ
Կատեգորիա:Խաղաղապահ գործողություններ
Կատեգորիա:ՆԱՏՕ-ի ռազմագործողություններ
Քրիս Բաուեր

**Մարկ Քրիստափոր «Քրիս» Բաուեր** (, ), ամերիկացի հեռուստատեսության և ֆիլմերի դերասան, հայտնի է դարձել Իրական արյուն» դրամատիկական հեռուստասերիալում իր Էնդի Բելֆլյորա դերով։

## Կենսագրություն
Քրիստափոր Բաուերը ծնվել է Կալիֆորնիա նահանգի Լոս Անջելես քաղաքում։ Սովորել է Miramonte High School դպրոցում։ Մասնակցել է Miramonte ֆուտբոլային առաջնությանը։ 1984 թվականին ավարտել է դպրոցը։ Հետո հաճախել է Սան Դիեգոյի համալսարան (): Սովորել է նաև Նյու Յորքի դրամատիկական արվեստի Ամերիկյան ակադեմիայում ():

## Մրցանակներ և նոմինացիաներ

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացիներ իռլանդական սերմամբ
Կատեգորիա:Եյլի համալսարանի շրջանավարտներ
Կատեգորիա:Լոս Անջելես քաղաքում ծնվածներ
Կոպո դի Մարկովալդո

**Կոպո դի Մարկովալդո** (, ) ֆլորենտացի նկարիչ էր, որը ապրել և ստեղծագործել է 13-րդ դարի երկրորդ կեսին, և ում իտալական և բյուզանդական ոճերի միախառնումը մեծ ազդեցություն է թողել հետագա իտալացի նկարիչների գործերի վրա։

## Կյանքը
Կոպո դի Մարկովալդոն համարվում է Դուեկենտո նկարչական շրջանի առավել հայտնի նկարիչներից, և առաջին ֆլորենտացի նկարիչն է, ում անունը, կյանքը և աշխատանքները փաստագրված են Առաջին անգամ նրա անունը հանդիպում է Մոնտապերտիի մատյանում, որտեղ նա ընդգրկված է այն զինվորների ցանկի մեջ, որոնք մասնակցել են Սիենաի դեմ կռվին, որն ավարտվեց Մոնտապերտիի մոտ տեղի ունեցած վճռորոշ ճակատամարտում 1260 թվականի սեպտեմբերի 4-ին։ Որոշ պատմաբաններ նշում են թե Կոպոն գերի է ընկել սիենացիների մոտ, և պահվել է Սերվիի եկեղեցում։ Եվ հենց այստեղ է, որ 1261 թվականին, նա ստեղծել է իր ամենահայտնի նկարը՝ «Ուխտավորների Մադոննան» («Madonna del Bordone») սերվիտների ուխտի համար։ Եթե հաշվի է առնվում այն փաստը որ նա պատերազմի գերի էր, ապա հարց է առաջանում, թե ինչու՞ պետք է հենց ֆլորենտացի նկարչին հանձարարվեր սիենացիների համար այդպիսի մի կարևոր նկար ստեղծելու գործը։ Եվ միակ տրամաբանական պատասխանն այն է, որ արդեն այս ժամանակ Կոպոն բավական ճանաչում և հարգանք ուներ, այդ իսկ պատճառով սիենացիները հենց նրան ընտրեցին այդ աշխատանքի համար։

## Ոճը
Ակնհայտ է որ ֆլորենտացի նկարիչ լինելով հանդերձ իր Սիենայում անցկացրաց ժամանակահատվածում նա բավականին շատ բաներ փոխառել է նկարչական հենց այդ դպրոցից, մասնավորապես՝ տարածության հավասարակշռումը, գեղեցիկ դիրքեր ու կեցվածքներ և այլն։ Եվ իհարկե Կոպոի վրա մեծ ազդեցություն ուներ բյուզանդական արվեստը, հատկապես լույսի և ստվերի տարբեր վարիացիաների և նրանց միախառնման գործընթացը, որով ցանկանում էին ցույց տալ կյանքի պատրանքը։ Իսկ այն ոճը, որը կիրառվել է և առավել ակնհայտ երևում է «Ուխտավորների Մադոննան» նկարում, ավելի շատ հիշեցնում է Ռոմանական արվեստը։

## Նկարչին վերագրվող աշխատանքներ
Չնայած այն բանին որ «Ուխտավորների Մադոննան» նրա միակ պահպանված աշխատանքն է, շատ այլ նկարներ ևս վերագրվում են Կոպո դի Մարկովալդոյին։
* 1261 թվական - «Ուխտավորների Մադոննան»։
* 1265 թվական - Պիստոյայի Սուրբ Զենոնի տաճարում սուրբ Հակոբոս առաքյալի դիմանկարները։
* 1265 - 1268 թվականներ - Մարիամը և մանուկ Հիսուսը։
* 1265 - 1270 թվականներ - Վերջին դատաստանի օրը, Ֆլորենցիայի մկրտարանում։
* 1274 թվական - Խաչելությունը Պիստոյայի տաճարում։

## Պատկերասրահ

Պատկեր:Coppo di Marcovaldo Mad.1.jpg|«Մարիամը և մանուկ Հիսուսը»
Պատկեր:Coppo di Marcovaldo, Hell.JPG|Խճանկար արված Ֆլորենցիայի մկրտարանի պատին (հատված դժոխքից)
Պատկեր:Cerchia di coppo di marcovaldo, maestà - detail 01.jpg|«Մաեստա» 
Պատկեր:Coppo di marcovaldo, madonna del bordone, siena, chiesa dei servi, 1261 tavola,.jpg|«Ուխտավորների Մադոննան» 


## Ծանոթագրություններ

Կատեգորիա:Իտալացի նկարիչներ
Միասեռական ամուսնությունները Պորտուգալիայում

**Նույնասեռ ամուսնությունները** Պորտուգալիայում օրինական են **[[2010]] թվականի հունիսի 5-ից սկսած**։ Վարչապետ Ժոզե Սոկրատեսի կառավարությունը քվեարկություն առաջարկեց օրինականացման համար 2009 թվականի դեկտեմբերին. Այն անցավ Հանրապետության օրեսդիր ժողովի կողմից 2010 թվականի փետրվարին։ Քվեարկության արդյունքները օրենքի մեջ մտան 2010 թվականի ապրիլին։ 2010 թվականի մայիսի 17-ին նախագահ Անիբալ Կավակո Սիլվան վավերացրեց օրենքը, և Պորտուգալիան դարձավ Եվրոպայում 6-րդ և աշխարհում 8-րդ երկիրը, որ թույլատրեց սեռական ամուսնությունները։ Օրենքը հրապարակվեց Diário da Republica օրենսգրքում 2010 թվականի մայիսի 31-ին։

## Սահմանադրական դատարանի որոշումը
մինի|
2006 թվականի փետրվարի 1-ին լեսբիների մի զույգ դիմեց ամուսնության վկայական ստանալու համար։ Նրանց հայտը մերժվեց, սակայն զույգը` Թերեզա Պիրեսը և Հելենա Պաիխաոն, խոստացան բողոքարկել արգելքը դատարանում` ասելով, որ այն սեռական կողմնորոշման հիմքով խտրականություն է և դա հակասում է 1976 թվականին ընդունված սահմանադրությանը, որը մերժում է ցանակացած տեսակի խտրականություն։ Իսկ սեռական կողմնորոշման վրա հիմնված խտրականությունը անօրինական էր համարվել 2004 թվականին։ 2007 թվականի մայիսին դատարանը մերժեց շարժումը, և նրանք բողոքարկեցին Պուրտուգալիայի սահմանադրական դատարանում։ Սահմանադրական դատարանը գործը ստացավ 2007 թվականի հուլիսին։ Հելենայի և Թերեզայի դատավորը` Լուիշ Գրեյվ Ռոդրիգեշը, նրանց մեղադրանքները ընդունեց 2007 թվականի հոկտեմբերի 19-ին` ներառյալ պորտուգալացի իրավաբան 7 պրոֆեսորների կարծիքները նույնասեռ ամուսնությունների արգելքի վերաբերյալ։

2009 թվականի հուլիսի 9-ին Սահմանադրական դատարանը 3-2 քվեարկությամբ որոշեց, որ սահմանադրությունը չպետք է ժխտի նույնասեռ ամուսնությունները և ոչ էլ արգելի այն։

## Արձագանքները օրենքին
Պորտուգալիայի նախագահ Անիբալ Կավակու Սիլվան հայտարարեց, որ որոշումն ընդունել է ոչ թե հաշվի առնելով իր սեփական համոզմունքները, այլ այն, որ նա ցանկանում է մի բան փոխել անիմաստ բանավեճերի շարքում, որոնք միայն էլ ավելի են քանդում պորտուգալացիների միասնականությունը և քաղաքական գործիչների ուշադրությունը շեղում են կարևոր խնդիրներից։

Փոխնախարար Ժոզե Սոկրատեշը նշել է, որ այս քայլը Եվրամիության ամենախեղճ երկրներից մեկի մոդեռնիզացման մաս է։ 2007 թվականին Սոկրատեշի կառավարությունը չեղարկեց աբորտների արգելքը, որը կաթոլիկական այդ երկրում երկար ժամանակ էր գործում։

2010 թվականի փետրվարի 21-ին նախագծի ընդունմանը դեմ ցուցարարների հավաքին մասնակցեցին 5000 մարդ Լիսաբոնի փողոցներում։

Կաթոլիկ եկեղեցու ներկայացուցիչները հանդես եկան նույնասեռ ամուսնությունների օրինականացման սուր քննադատություններով, որը համընկավ Հռոմի պապի` Պորտուգալիա կատարած այցի հետ։ Նրանք դա համարում էին ընտանեկան արժեքների և կնոջ ու տղամարդու «սուրբ կապի» ոտնահարում, մի քայլ հետ, ինչպես նաև թաքնված վտանգ։

Նույնասեռ ամուսնությունները պաշտպանող հայտարարությամբ հանդես եկավ իսպանական լեգենդար Ռեալ Մադրիդ խմբի խաղացող Կրիշտիանու Ռոնալդուն, ով ազգությամբ պորտուգալացի է։

## Ծանոթագրություններ

Կատեգորիա:Համասեռականություն
Կատեգորիա:Միասեռ ամուսնություններ և միություններ ըստ երկրի
Կատեգորիա:Պորտուգալական հասարակություն
Ահաբեկչություն Գազիանթեփում (օգոստոս, 2016)

** Ահաբեչկություն Գազիանթեփում 2016 թնականի օգոստիսի** (), ահաբեկչական գործողություն Թուրքիայի Գազիանթեփ քաղաքում, որը տեղի է ունեցել 2016 թվականի օգոստոսի 20-ին հարսանեկան արարողության ժամանակ։ Մահապարտ ահաբեկիչը ներխուժել է հարսանեկան արարողության երեկույթ և պայթեցրել ռումբը, ինչի արդյունքում զոհվել է 30, վիրավորվել՝ 94 մարդ։ Զոհերի և վիրավորների մեծ մասը եղել են քրդեր։ Քրդամետ Ազգերի դեմոկրատակական կուսակցությունն արդեն իսկ հայտարարել է, որ սա ահաբեկչական գործողություն է ուղղված է ոչ միայն Թուրքիայի, այլև քուրդ ժողովրդի դեմ։ Մինչ այդ, Արդարություն և զարգացում կուսակցությունը արդեն իսկ մեղադրել էր ԻԼԻՊ-ին և Քրդական բանվորական կուսակցությանն ահաբեկչական գործողությունն իրականացնելու մեջ։ Դեռևս ոչ մի խմբավորում իր վրա չի վերցրել ահաբեկչության պատասխանատվությունը, սակայն հիմնական կասկածյալը համարվում է Իրաքի և Լևանտի իսլամական պետությունը։ Թուրքական ոստիկանությունը պարզել է արդեն, որ մահապարտ ահաբեկիչը կին է եղել, ով Թուրքիա է ներթափանցել Սիրիայի տարածքից։ Euronews-ի փոխանցմամբ էլ հարսանիքի մասնակիցների մեծ մասը եղել են Ազգերի դեմոկրատական կուսակցության անդամներ։ Թուրքիայի նախագահ Ռեջեփ Թայիփ Էրդողանը ուշ երեկոյան հրավիրված ազգային անվտանգության խորհրդի նիստում հայտարարել է, որ որոշ տարրեր ցանկանում են Թուրքիայի քաղաքացիներին դեմ առ դեմ հանել, ինչը սակայն նրանց չի հաջողվի։ Նա դատապարտել է Գազիանթեփում տեղի ունեցած ահաբեկչական գործողությունը և ցավակցություն հայտնել զոհվածների ընտանիքներին։ Թուրքիայի վարչապետ Բինալի Յըլդըրըմը իր հատուկ բանագնաց Մեհմետ Շիմշեքին ուղարկել է դեպքի վայր։ Շիմշեքը ահաբեկչությունից հետո տեղի ունեցած մամլո ասուլիսի ժամանակ հայտարարել է, որ ահաբեկչության հիմնական նպատակը Թուրքիայի խաղաղությունն ու կայունությունը խաթարելն է։ Թուրքական պետական Anadolu գործակալությունը հայտարարություն է տարածել, որի համաձայն զոհերի թիվը հասել է հիսունի։ Հետաքրքրական է այն հանգամանքը, որ մինչ ահաբեկչական գործողությունը Թուրքիայի նախագահ Ռեջեփ Թայիփ Էրդողանը և վարչապետ Բինալի Յըլդըրըմը հայտարարել էին, որ Բաշշար ալ-Ասադ կարող է տեղ ունենալ նոր կառավարությունում։

## Ծանոթագրություններ

Կատեգորիա:2016 ահաբեկչություններ
Կատեգորիա:Ահաբեկչական գործողություններ Թուրքիայում
Կատեգորիա:Թուրքիայի պատմություն
Կատեգորիա:Թուրքիայում 2016 թվականի ահաբեկչական գործողություններ
Հիլիեր

:*Սա լճի մասին հոդված է։ Հեռուստասերիալի մասին հոդվածը կոչվում է [[Հիլեր]]։*

**Հիլիեր** (), աղի լիճ Ավստրալիայի հարավ-արևմուտքում, Արևմտյան Ավստրալիա նահանգի Միդլ Այլենդ կղզում։ Վարդագույն երանգի ջուր ունի։ Լճի եզրերը շրջապատված են ավազով և նվենու անտառներով։

## Պատմություն
Կղզին և լիճը հայտնաբերվել են 1802 թվականին, բրիտանական ծովագնաց Մեթյու Ֆլինդերսի արշվախմբի կողմից։ Կապիտան Ֆլինդերսը լիճը նկատել է կղզու ամենաբարձր հատվածից։

20-րդ դարի սկզբին Հիլիեր լճում սկսվել է աղի արդյունահանում, սակայն վեց տարի անց այն դադարեցվել է։

## Վարդագույն երանգ
250px|մինի|ձախից|Լիճը թռչնի բարձրությունից։
Ծովի ջրի գույնը մշտական է և չի փոխվում։ Ենթադրվում է, որ ջրի վարդագույն լինելու պատճառը պայմանավորված է աղիությամբ և առանձնահատուկ միկրոօրգանիզմներով, որոնք բնակվում են լճում, սակայն 1950 թվականի անցկացված փորձաքննությունները չեն հաստատել այդ ենթադրությունները։ 2016 թվականին  Extreme Microbiome Project նախագծի շրջանակներում անցկացվել են ծովի ջրի մետագենոմական հետազոտություններ, որոնք բացահայտել են, որ ջրի վարդագույն երանգը պայմանավորված է Դունալիելլա աղաջրային ջրիմուռով, ինչպես նաև Salinibacter ruber, Dechloromonas aromatica օրգանիզմներով և արքեաների որոշ այլ տեսակներով։

Զբոսաշրջիկների համար Հիլիերը այնքան էլ հարմար վայր չէ։ Ջրային նավիգացիոն համակարգի բացակայության պատճառով այդ շրջաններ հասնելու առավել հարմար եղանակը օդային թանկ տրանսպորտն է։

## Տես նաև
* Ռետբա (վարդագույն լիճ Սենեգալում)

## Ծանոթագրություններ

## Արտաքին հղումներ
* Հիլիեր լճի կայք

Կատեգորիա:Լճեր այբբենական կարգով
Կատեգորիա:Ավստրալիայի լճեր
Կատեգորիա:Անհոսք լճեր
Քենիլվորթ (վեպ)

**Քենիլվորթ** (), Վալտեր Սքոթի 1821 թվականին լույս տեսած պատմական վեպը։

## Նախապատմություն
Այս վեպի ստեղծման պատմությունը հիշատակվում է Վալտեր Սքոթի կենսագրությանը նվիրված Ջ. Գ. Լոքհարթի «Վալտեր Սքոթի կյանքը» () ուսումնասիրության մեջ։ Քանի, որ հեղինակն իր նախորդ «Աբբատ» վեպում անդրադարձել էր Մարի Ստյուարտի ճակատագրին, ապա գրողի հրատարակիչ Արչիբալդ Քոնստեբլը առաջարկեց նրան, որպեսզի հաջորդ վեպում նա անդրադառնա Մարի Ստյուարտի ոխերիմ քաղաքական թշնամի Եղիսաբեթ I թագուհու կենսագործունեությանը։ Հեղինակն համաձայնեց։ Նա իր այս վեպի իր առաջաբանում գրում է. 
Սակայն հեղինակը չընդունեց վեպը «Արմադա» անվանելու և նրա սյուժեն կառուցելու իսպանական ներխուժման իրադարձությունների շուրջ հրատարակչի ակնարկը։ Նա իր նոր պատմավեպում հիմնականում անդրադարձավ Էմի Ռոբսարթի՝ Եղիսաբեթ I-ի սիրեկանի՝ կոմս Ռոբերտ Դադլիի առաջին կնոջ ենթադրյալ սպանության պատմությանը։

Վալտեր Սքոթը վեպն ավարտել է 1820 թվականի դեկտեմբերին։ Սկզբնապես նա ցանկանում էր վեպն անվանել «Քամնոր Հոլլ» ի պատիվ Քամնոր Հոլլ () ամրոցի, սակայն նրա հրատարակիչն առաջարկեց այն անվանել Քենելվորթ ամրոցի անունով (), ինչին գրողը համաձայնվեց։

## Վեպի հաջողությունը
[thumb|աջից|<center>«Քենիլվորթ», [Գեորգ Զալ, 1865 թ.]]
Վեպը ջերմ ընդունելություն գտավ գրական հասարակության կողմից։ *The Edinburgh Review* պարբերականը բարձր գնահատեց հեղինակի կերտած Եղիսաբեթ I-ի կերպարը, իսկ *The Quarterly*-ն այն բնորոշեց, որպես «վառ և հրաշալի» կերպար։ Սակայն *The Quarterly* և *Gentleman’s Magazine* պարբերականները քննադատեցին հեղինակին՝ վեպի ողբերգական ավարտի համար։ Ինչպես «Աբբատ» վեպից հետո Լոհլիվեն ամրոցը (), այնպես էլ Քենիլվորթ ամրոցը դարձավ զբոսաշրջիկների կողմից սիրված վայր։

Իտալացի կոմպոզիտոր Գաետանո Դոնիցետին վեպի հիման վրա 1829 թվականին ստեղծել է «Քենիլվորթ ամրոցը» օպերան։

## Ծանոթագրություններ

Կատեգորիա:1821 վեպեր
Կատեգորիա:Անգլերեն գրականություն
Կատեգորիա:Անգլերեն գրքեր
Կատեգորիա:Հեռուստասերիալների հիմք ծառայած բրիտանական վեպեր
Կատեգորիա:Պատմական վեպեր
Կատեգորիա:Վալտեր Սքոթի ստեղծագործություններ
Կատեգորիա:Վալտեր Սքոթի վեպեր
Օրոնտես (գետ)

**Էլ Ասի** կամ **Օրնոտես** (; ; Թուրքիայի տարածքում՝  **Ասի**), գետ Թուրքիայում, Սիրիայում և Լիբանանում։ Գետը սկիզբ է առնում Անտիլիբանանյան լեռներից (), Բեքաայի հովտում գտնվող Հելիոպոլիս քաղաքի մոտից, որը գտնվում է 30 կիլոմետր Բեյրութից դեպի արևելք։ Հոսելով դեպի հյուսիս, այն թափվում է Միջերկրական ծովը։ Հոսանքի ստորին հատվածներում հոսում է ժայռոտ կիրճով, այնուհետև թափվում Հոմս լիճը, որի շրջակայքը բնակելի է եղել դեռևս հին ժամանակներից։ Հասնելով Համա քաղաք, գետը թեքվում է դեպի արևմուտք, հոսելով դեպի Անտիոքի կողմերը։ Օրոնտեսը ունի երկու խոշոր վտակ՝ Աֆրինը և Կարասուն։ Թուրքական Սամանդաղ քաղաքից հարավ թափվում է Միջերկրական ծովը։ Երկարությունը մոտ 571 կիլոմետր է։ Գետը նավարկելի չէ։ Օրոնտեսի ափին է կառուցվել հին հունական Ալ Մինա գաղութը։
## Ծանոթագրություններ

## Արտաքին հղումներ
* SyriaLive.net Фотографии Оронта 

Կատեգորիա:Թուրքիայի գետեր
Կատեգորիա:Սիրիայի գետեր
Կատեգորիա:Լիբանանի գետեր
Կատեգորիա:Ասիայի միջազգային գետեր
Կատեգորիա:Թուրքիայի Միջերկրածովյան տարածաշրջան
Վիկտոր Բիակա Բոդա

**Վիկտոր Բիակա Բոդա** (, ), հեքիմ, Ֆրանսիայի սենատոր՝ Փղոսկրի Ափից։

## Կենսագրություն
Վիկտոր Բիակա Բոդան ծնվել է 1913 թվականի փետրվարի 25-ին Գանոա քաղաքում։ Դակարում ավարտելով Afrique Occidentale Française բժշկական դպրոցը՝ Բիակա Բոդան վերադարձավ հայրենիք, որտեղ սկսեց զբաղվել բժշկությամբ։ Կոտ դ'Իվուարի դեմոկրատական կուսակցության անդամ էր (, կրճատ՝ PDCI-RDA)։ 1948 թվականի նոյեմբերի 14-ին ընտրվել է Ֆրանսիայի սենատոր։

1950 թվականի հունվարի 28-ին հերթական նախընտրական արշավի ժամանակ Բուաֆլե քաղաքի մոտակայքում նրա ավտոմեքենան փչացավ, և մինչ վարորդը փորձում էր այն վերանորոգել, սենատորը հեռացավ ջունգլիներ։ Նրա ածխացած ոսկորները գտան միայն նոյեմբերին։ 1951 թվականի հուլիսին Թայմ ամսագիրը հայտնեց, որ «սենատորին կերել են իր իսկ ընտրողները»։

Վիկտոր Բիական Բոդայի պատվին մարզադաշտ է անվանվել Գանոա քաղաքում, որտեղ հանդես է գալիս տեղի «Գանոա» ֆուտբոլային ակումբը։

1993 թվականին նրա մասին գիրք է հրատարակվել «La «Disparition» du patriote ivoirien Victor Biaka Boda»։

## Ծանոթագրություններ

## Արտաքին հղումներ
* BIAKA-BODA Victor 

Կատեգորիա:Գանոա քաղաքում ծնվածներ
Կատեգորիա:Կոտ դ'Իվուարի քաղաքական գործիչներ
Դամասկոսի պողպատ

մինի|300x300փքս|18-րդ դարի Դամասկոսի պողպատից պատրաստված պարսկական թրերի խոշորացված պատկերը:
**Դամասկոսի պողպատ,** պողպատի տեսակ, որը օգտագործվել է Մերձավոր Արևելքում թրերի պատրաստման մեջ։ Այս թրերը բնորոշվել են մակերեսին առկա հետքերի առկայությամբ, որը հիշեցնում է հոսող ջրի։ Դամասկոսի պողպատե թրերը բնութագրվել են որպես ամուր, դիմացկուն, շատ սուր եզրերով։

Պողպատն անվանվել է Դամասկոսի՝ Սիրիայի ներկա մայրաքաղաքի պատվին։ Սա կամ այն պատճառով է, որ թրերը պատրաստվել են հենց Դամասկոսում կամ էլ որ թրերի վրայի հետքերը նմանեցրել են դամասկոսյան կտորներին։

Դամասկոսի թրերի պատրաստման եղանակը հայտնի չէ։ Մետաղի կրկնօրինակման ժամանակակից փորձերը ամբողջությամբ հաջողությամբ չեն հասել՝ արտադրական տեխնոլոգիայի և հում նյութերի տարբերության պատճառով։ Ներկայումս որոշ  անհատներ պնդում են, որ կարողացել են վերահայտնագործել Դամասկոսի պողպատի պատրաստման տեխնոլոգիան։

Դամասկոսի պողպատի փառքն ու պատմությունը պատճառ է դարձել բազմաթիվ լեգենդների առաջացման, որոնցից է օրինակ, որ այս թուրը կարող է կտրել հրաձգի փողը կամ եզրին ընկնող մազը։ 2006 թվականին գերմանացի հետազոտողները տպագրել են մի հետազոտություն, որտեղ Դամասկոսի պողպատում ցույց են տվել նանոթելերի և նանոխողովակների առկայությունը։

## Պատմություն
մինի|Թրեր պատրաստողը՝ Դամասկոսից, մոտ 1900 թվական:
Դամասկոսի պողպատը պատրաստվել է Մերձավոր Արևելքում՝ Հնդկաստանից և Շրի Լանկայից ներկրված պողպատի հիման վրա։ Հնէաբանական հետազոտությունները ցույց են տալիս, որ պողպատի արտադրությունը սկսել է այժմյան Թամիլ Նադուում մինչև մեր թվարկությունը։ Դամասկոսում արաբները առաջինն էին, որ ներմուծեցին հնդկական պողպատը և թրերի արտադրությունը սկսեց ծաղկել։ 3-17-րդ դարերում, Հնդկաստանը պողպատի ձուլակտորներ էր առաքում Միջին Արևելք։

Թրերի պատրաստումը հետզհետե դանդաղում է և դադարում՝ մոտ1750 թվականին։ Թրերի արտադրության դադարի հետ մոռացվում է նաև արտադրության տեխնոլոգիան։ Տարբեր ժամանակակից տեսություններ կան, որոնք փորձում են բացատրել արտադրության դադարը, որոնցից է տեխնոլոգիայի կորուստը, պողպատի արտադրության ճնշումը Հնդկաստանում բրիտանացի Ռաջի կողմից կամ բոլորը միասին

## Ծանոթագրություններ

Կատեգորիա:Պողպատ
Կատեգորիա:Սառը զենքեր
Պյատիգորսկի քաղաքային օկրուգ

**Քաղաք-բուժավայր Պյատիգորսկ** () կամ պարզապես **Պյատիգորսկի քաղաքային օկրուգ** (), մունիցիպալ կազմավորում Ռուսաստանի Դաշնության Ստավրոպոլի երկրամասում։ Վարչական կենտրոնը Պյատիգորսկ քաղաքն է։

Քաղաքային օկրուգի կարգավիճակ է ստացել Ստավրոպոլի երկրամասի՝ 2004 թվականի հոկտեմբերի 4-ին ընդունված համապատասխան օրենքի համաձայն։

## Բնակավայրեր
Քաղաքայի օկրուգի կազմում ընդգրկված է 21 բնակավայր․
* վարչական կենտրոն — քաղաք Պյատիգորսկ — 142 511 բնակիչ,
* քաղաքատիպ ավան Գորյաչեվոդսկի — 36 967 բնակիչ,
* քաղաքատիպ ավան Պոսյոլոկ Սվոբոդի — 18 042 բնակիչ,
* ստանիցա Կոնստանտինովսկայա — 8 623 բնակիչ,
* ավան Նիժնեպոդկումսկի — 2 311 բնակիչ,
* ավան Սրեդնի Պոդկումոկ — 1 393 բնակիչ,
* գյուղ Զոլոտուշկա — 801 բնակիչ,
* գյուղ Պրիվոլնոե — 430 բնակիչ։

## Բնակչություն
2016 թվականի տվյալներով օկրուգում բնակվում է 213 401 մարդ։
;Ազգային կազմը
2010 թվականի մարդահամարի արդյունքներով քաղաքային օկրուգում բնակվող հիմնական ազգություններն են․

## Ծանոթագրություններ

## Արտաքին հղումներ
* Պաշտոնական կայք 
* Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ ''Անհրաժեշտ է փնտրել ըստ շրջանի անվանման։'' 

Կատեգորիա:Ստավրոպոլի երկրամասի քաղաքային օկրուգներ
Համադանի ավիաբազա

**Համադան ավիաբազա** ( *Hamadân*;  *Ahmatan* — ավիաբազա Համադան), Իրանի Իսլամական Հանրապետությանը պատկանող ռազմական ավիաբազա, որը տեղակայված է Համադան քաղաքի մոտ։ Պատկանում է Իրանի ռազմաօդային ուժերին։

Իրանի ռազմաօդային ուժերին պատկանող ավիաբազան գտնվում է Համադան քաղաքից 47 կիլոմետր դեպի հյուսիս։ Ավիաբազային հարակից գտնվում է նաև Նոյ ավիաբազան (Noje Airbase), որը անվանվել է ի պատիվ Մոհամմեդ Նոյի, ով զոհվել է 1979 թվականի օգոստոսի 16-ին՝ մարտական առաջադրանք կատարելու ժամանակ։

2015 թվականի նոյեմբերի 23-ից սկսած ավիաբազան օգտագործվում է նաև Ռուսաստանի Դաշնության օդատիեզերական ուժերի կողմից։ Այստեղ տեղակայված ինքնաթիռները և ուղղաթիռները հանդիսանում են Սիրիայում Ռուսաստանի ՌՕՈՒ–ի խմբավորման բաղկացուցիչ մաս։ Ռուսական Ту-22М և Су-34 ռազմական ինքնաթիռները թռիչքներ են իրականացնում ավիաբազայից՝ հարվածելու ԻԼԻՊ-ի հենակետերին և պաշտպանական շրջաններին Սիրիայի տարածքում։

2016 թվականի օգոստոսին Իրանի պաշտպանության նախարար Հոսսեին Դեղանը հայտարարեց, որ Համադան ավիաբազան տրամադրվել է ռուսական օդատիեզերական ուժերի օգտագործմանը՝ Սիրիայի կառավարության խնդրանքով և Ռուսաստանը կարող է օգտագործել այն, ինչքան ժամանակ որ պետք է։

## Ծանոթագրություններ

## Արտաքին հղումներ
* Համադան ավիաբազա
*  «Համադան» ավիաբազա
* Hamadan mil. Worldaerodata 

Կատեգորիա:Իրանի ավիաբազաներ
Կատեգորիա:Համադանի շենքեր և կառույցներ
Կատեգորիա:Սիրիական ճգնաժամ
Ալեքսեյ Մեշերյակով

**Ալեքսեյ Ալեքսանդրովիչ Մեշերյակով** (), ռուս ռոք երաժիշտ, «Սպլին» խմբի թմբկահարը։

## Կենսագրություն
Ծնվել է Լենինգրադում։ Մանկուց սկսել է հետաքրքրվել երաժշտությամբ։

13 տարեկանում ընդունվել է երաժշտական դպրոց, դաշնամուրի դասարան։ Սակայն 3 տարի սովորելուց հետո թողել է դասերը և սկսել է զբաղվել հարվածային գործիքներով։ Հանրակրթական դպրոցում վատ է սովորել։ Երկար ժամանակ ցանկանում էր դառնալ երաժիշտ, բայց չէր կողմնորոշվում, թե ինչ ուղղությամբ։ Ագաֆոնովի հետ ծանոթանալուց հետո սկսում է նվագել նրա հետ։

2000 թվականին ընդունվում է Սանկտ Պետերբուրգի մշակույթի և արվեստների համալսարան՝ երաժշտական արվեստի էստրադայի բաժին։ Այդ ժամանակ «Катюша» խմբի անդամ էր։ Այնուհետև դառնում է «android» խմբի անդամ, որը լքում է 2002-ին։ Նույն թվականին մասնակցություն է ունենում «Катран» խմբում, որը նույնպես շուտով լքում է։ Հաջորդ տարիներին նա ժամանակ առ ժամանակ նվագում է «Королевы» և «Катран», «МореКорабли» խմբերում։

Մի անգամ Ալեքսեյը դիմում է Ալեքսանդր Վասիլևին՝ իրեն «Սպլին» խմբի կազմ ընդունելու խնդրանքով։ Նրան ընդունում են նախկին թմբկահար Սերգեյ Նավետնովի փոխարեն։

Ամուսնացած է։

## Ծանոթագրություններ

## Արտաքին հղումներ
* Ալեքսեյ Մեշերյակովի մասին՝ Սպլինի ֆան-կայքում
* [Ալեքսեյ Մեշերյակովի էջը [ՎԿ] սոցիալական ցանցում]

Կատեգորիա:Ռուսաստանի ռոք երաժիշտներ
Կատեգորիա:Սպլին
Կատեգորիա:Սանկտ Պետերբուրգ քաղաքում ծնվածներ
Ստավրոպոլի քաղաքային օկրուգ

**Քաղաք Ստավրոպոլ** () կամ պարզապես **Ստավրոպոլի քաղաքային օկրուգ** (), մունիցիպալ կազմավորում Ռուսաստանի Դաշնության Ստավրոպոլի երկրամասում։ Վարչական կենտրոնը Ստավրոպոլ քաղաքն է։

Քաղաքային օկրուգի կարգավիճակ է ստացել Ստավրոպոլի երկրամասի՝ 2004 թվականի հոկտեմբերի 4-ին ընդունված համապատասխան օրենքի համաձայն։

## Բնակավայրեր
Քաղաքայի օկրուգի կազմում ընդգրկված է 2 բնակավայր․
* վարչական կենտրոն — քաղաք Ստավրոպոլ — 429 571 բնակիչ,
::Լենինի ներքաղաքային շրջան — 125 431 բնակիչ,
::Հոկտեմբերյան ներքաղաքային շրջան — 84 846 բնակիչ,
::Արդյունաբերական ներքաղաքային շրջան — 219 294 բնակիչ,
* խուտոր Գրուշյովի — 195 բնակիչ։

## Բնակչություն
2016 թվականի տվյալներով օկրուգում բնակվում է 429 766 մարդ։
;Ազգային կազմը
2010 թվականի մարդահամարի արդյունքներով քաղաքային օկրուգում 398 754 բնակվողներից 393 236-ը նշել են իրենց ազգությունը․

## Ծանոթագրություններ

## Արտաքին հղումներ
* Պաշտոնական կայք 
* Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ ''Անհրաժեշտ է փնտրել ըստ շրջանի անվանման։'' 

Կատեգորիա:Ստավրոպոլի երկրամասի քաղաքային օկրուգներ
Քենիլվորթ (այլ կիրառումներ)

**Քենիլվորթ** կարող է վերաբերել՝
* Քենիլվորթ, ամրոց Անգլիայի Ուորիքշիր կոմսությունում։
* «Քենիլվորթ», Վալտեր Սքոթի 1821 թվականին լույս տեսած պատմավեպը։
* «Քենիլվորթ ամրոցը», իտալացի կոմպոզիտոր Գաետանո Դոնիցետիի Վալտեր Սքոթի «Քենիլվորթ» պատմավեպի հիման վրա գրված օպերան։
Կրիաներ վարժեցնողը (կտավ)

**«Կրիաներ վարժեցնողը»** (), Օսման Համդի Բեյի 1906 և 1907 (երկու տարբերակներ) թվականներին ստեղծած կտավ։ 2004 թվականին նկարը վաճառվել է $3.5 միլիոն դոլարով։ Գտնվում է Ստամբուլի Պերա թանգարանում։

«Կրիաներ վարժեցնողը» նկարում նկարիչ Օսման Համդի բեյը ծաղրում է Օսմանյան կայսրության դանդաղ և անարդյունավետ  բարեփոխումների փորձերը (Տրանզիմատ) ժամանակավրեպ պատմական բնույթի պատկերով՝ կրիաներ վարժեցնելով։ Նկարում պատկերված է թուրքական ավանդական կրոնական հագուստով տարեց տղամարդ, որը ձեռքի ֆլեյտայով փորձում է «վարժեցնել» ոտքերի մոտ գտնվող կրիաներին։

## Պատմական համատեքստ
Օսման Համդի բեյը նկարը ստեղծել է Օսմանյան կայսրությունում մեծ հասարակական և քաղաքական իրարանցման ժամանակ։ Սուլթան Աբդուլ Համիդ II-ի ներկայացրած բարեփոխումները կամ անարդյունավետ էին, կամ հետագա ցնցումների պատճառ։ Օսմանյան կայսրությունը, որին 20-րդ դարի սկզբում դեռ պատկանում էին Բալկանյան թերակղզու և Հյուսիսային Աֆրիկայի որոշ մասեր, ամբողջ Անատոլիան և Լևանտը  և Արաբական թերակղզու մեծ մասը, գտնվում էր ինչպես իր տարածքում ազգայնական շարժումների  աճող իշխանության, այնպես էլ օտարերկրյա արշավանքների լուրջ սպառնալիքի ներքո, ինչը ի վերջո կայսրությունը կպառակտեր նրանց միջև  Առաջին համաշխարհային պատերազմի ժամանակ։
մինի|Կտավի երկրորդ տարբերակը
Իր կտավում նկարիչը կանխագուշակել է 1908 թվականի երիտթուրքական հեղափոխությունը, ինչը վերջ դրեց սուլթանի ավտորիտար իշխանությանը։

## Նկարի երկու տարբերակներ
1906 և 1907 թվականներին ստեղծված «Կրիաները վարժեցնողը» կտավները տարբեր են։ Կտավի երկրորդ տարբերակում հինգ կրիաների փոխարեն նկարիչը պատկերել է վեցին, ինչպես նաև երկրորդ կտավում պատկերված է կուժ և պատի վրա կա արաբերեն մակագրություն։

## Գրականություն
* Edhem Eldem: Making Sense of Osman Hamdi Bey and his Paintings, in: Muqarnas: An Annual on the Visual Culture of the Islamic World, Volume 29, 2012; ISSN 0732-2992
* Mustafa Cezar: Sanatta batı'ya açılış ve Osman Hamdi, Band 2; Istanbul: Erol Kerim Aksoy Eğitim, kültür, spor ve sağlık vakfı, 1995; S. 732
* Wendy M. K. Shaw: Possessors and possessed: museums, archaeology, and the visualization of history in the late Ottoman Empire. Berkeley: University of California Press, 2003

## Ծանոթագրություններ

## Արտաքին հղումներ
* "The Tortoise Trainer"   Պերա թանգարան, Ստամբուլ

Կատեգորիա:1906 նկարներ
Կատեգորիա:1907 նկարներ
Կատեգորիա:Թուրքիայի մշակույթ
Կատեգորիա:Օսման Համդի Բեյի նկարներ
Բոլնիսի սիոն

**Բոլնիսի սիոն** () կամ **Բոլնիսի վանք**, վրաց ուղղափառ եկեղեցի բազիլիկ, որը գտնվում է Վրաստանի Քվեմո Քարթլիի մարզի Բոլնիսի մունիցիպալիտետում՝ Բոլնիս փոքրիկ քաղաքում։

Սիոնի շինարարությունը սկսվել է 478 թվականին և ավարտվել 493 թվականին։ Այն համարվում է Վրաստանում պահպանված ամենահին բազիլիկը։

Տաճարում գտնվել են հնագույն արձանագրություններ վրացերեն լեզվով և ասոմլթավրուլի գրով։

## Ճարտարապետություն
Բոլնիսի սիոնը կառուցված է միջնադարյան վրացական ճարտարապետական ոճով։ Դեկորատիվ զարդերը գրեթե բացակայում են։

Առավել օգտագործվող զարդաքանդակները կամարներն են։ Մուտքը կամարակերտ է։ Մուտքի սյուների մոտ կան կենդանիների և ծառերի փորագրումներ։

Կառույցում նկատելի է Իրանի և Սիրիայի արվեստի կապը։

## Գրականություն
* Համընդհանուր արվեստի պատմություն, հ.2, «Արվեստ», 1960

Կատեգորիա:Վրաստանի տաճարներ
Յուսեի դղյակ

**Յուսեի դղյակ** (), Ֆրանսիայի Էնդր և Լուարա դեպարտամենտում Լուարա գետի հովտում տեղակայված միջնադարյան դղյակ է։

Դղյակը կառուցել է դե Բյուեյ տոհմի սենյոր դ'Յուսեն XV դարում՝ գոթիկայի դարաշրջանի վերջում։ 1460-ական թվականներին դղյակում ապրում էր նրա որդի Անտուանը կնոջ՝ Կարլ VII և Ագնեսա Սորալի արտաամուսնական դստեր հետ։ 1485 թ. կավածքը 40 000 ոսկե էքյուով վաճառվում է պալատական Ժակ դ'Էպինեին, ով էլ վերսկսում է շինարարական աշխատանքները։ Շինարարները վերջին քարը դնում են 1538 թ.:

Լյուդովիկոս XIV-ի ժամանակ կավածքին տիրում է նշանավոր Վոբանի աները։ Վոբանի ժամանակին է վերագրվում կանոնավոր զբոսայգու ստեղծումը (ենթադրաբար, դրա նախագծման հեղինակն է Լենտորը)։ Կարծիք կա, որ հենց այս դղյակն է նկարագրել Շառլ Պերոն իր «Քնած գեղեցկուհին» հեքիաթում։

XVIII դարում դղյակին տիրում էին Ռոգանների տունը։ 1807 թ. այն ձեռք է բերում դուքս դե Դյուրան։ Նապոլեոնի ժամանակ այստեղ հավաքվում էին ռոյալիստները, ովքեր նախապատրաստում էին Բուրբոնների վերականգնումը գահին։ 1885 թվականից դղյակին տիրում են դե Բլակաս դուքսերը։

Պրոսպեր Մերիմեի առաջարկով Յուսե դղյակը 1861 թ. անց է կացվել Ֆրանսիայի պատմական հուշարձանների պետական ցանկ։

## Պատկերասրահ

Cour intérieure château d'Ussé.JPG
Coté-château fort d'Ussé.JPG
Usse18.jpg
Linteau de la chapelle d'Ussé.JPG
Château d'Ussé.JPG
UssePark.jpg
Loire Indre Usse1 tango7174.jpg
Loire Indre Usse2 tango7174.jpg
Loire Indre Usse3 tango7174.jpg
Loire Indre Usse4 tango7174.jpg


## Ծանոթագրություններ

 
## Տես նաև
* Լուարայի դղյակներ

## Գրականություն
* Jean Vallery-Radot, *Le Château et l'ancienne Collégiale d'Ussé*, 1949.

## Արտաքին հղումներ
* Յուսե դղյակի կայք 

Կատեգորիա:Դղյակներ այբբենական կարգով
Կատեգորիա:Ֆրանսիայի դղյակներ
Անաիս Նին

**Անաիս Նին** (, լրիվ անունը՝ Անխելա Անաիս Խուանա Անտոլինա Ռոսա Էդելմիրա Նին ի Քուլմելլ, , ), ամերիկացի գրող։

## Կենսագրություն
Անաիս Նինը ծնվել է 1903 թվականի փետրվարի 21-ին Ֆրանսիայի Նյոյի սյուր Սեն քաղաքում՝ կուբացի կոմպոզիտոր և դաշնակահար Խոակին Նին ի Կաստելյանոսի ընտանիքում։ 1916 թվականին ծնողների ամուսնալուծությունից հետո մոր և եղբայրների հետ բնակության է տեղափոխվում Նյու Յորք։ 16 տարեկանից սկսում է աշխատել որպես մոդել։ 1923 թվականին ամուսնանում է գործարար Յան Հյուգոյի հետ և նրա հետ միասին 1924 թվականին տեղափոխվում Փարիզ։ Այստեղ նա զբաղվում է գրական գործունեությամբ, ավստրիացի հոգեբան Օտտո Ռանկի մոտ ուսումնասիրում հոգեբանություն։ 1931-1934 թվականներին սերտ բարեկամություն է հաստատում Հենրի Միլլերի, շփվում Լորենս Դարրելլի, Անտոնեն Արտոյի հետ։ 1940 թվականին Գերմանիայի կողմից Ֆրանսիայի նվաճումից հետո վերստին տեղափոխվում է Նյու Յորք։ 1947 թվականին ամուսնանում է գրական գործակալ Ռուպերտ Փոլի հետ։ Վախճանվել է 1977 թվականին հունվարի 14-ին Լոս Անջելեսում։

## Ստեղծագործություններ
Անաիս Նինը գրականության մեջ հիմնականում հայտնի է իր օրագրերով և «Վեներայի դելտան» էրոտիկ բնույթի պատմվածքների ժողովածուով։ Այս ստեղծագործություններում հեղինակը փորձում է բացահայտել և ուսումնասիրման ենթարկել մարդկային սեռականության զանազան կողմերը։ Գրող ստեղծագործությունների վրա զգալի է Զիգմունդ Ֆրոյդի և Կարլ Գուստավ Յունգի հոգեվերլուծական հայացքների ազդեցությունը։

## Էկրանավորում
* 1990 - «Հենրի և Ջուն» (), ռեժիսոր՝ Ֆիլիպ Քաուֆման ()
* 1995 - «Վեներայի դելտան» (), ռեժիսոր՝ Զալման Քինգ ()

## Ծանոթագրություններ

## Գրականություն
* Deirdre Bair: *Anaïs Nin. Eine Biographie.* Goldmann, München 1998. ISBN 3-442-72335-3
* Elisabeth Barillé: *Maskierte Venus. Das Leben der Anaïs Nin.* Knaus, München 1992. ISBN 3-8135-0078-0
* Noël Riley Fitch: *Anaïs. Das erotische Leben der Anaïs Nin.* Europa-Verlag, Wien 1995. ISBN 3-203-51237-8
* Dietrich Gronau: *Anaïs Nin. Erotik und Poesie.* Heyne-Bücher, Bd 12. Heyne-Biographien, Bd 235. Heyne, München 1993. ISBN 3-453-06346-5
* Linde Salber: *Anaïs Nin. Mit Selbstzeugnissen und Bilddokumenten.* Rowohlts Monographien, Bd 482. Rowohlt, Reinbek bei Hamburg 1992. ISBN 3-499-13921-9

Կատեգորիա:20-րդ դարի ամերիկացի կին գրողներ
Կատեգորիա:20-րդ դարի կին գրողներ
Կատեգորիա:20-րդ դարի վիպասաններ
Կատեգորիա:Ամերիկացի արձակագիրներ
Կատեգորիա:Ամերիկացի գրողներ
Կատեգորիա:Ամերիկացի սցենարիստներ
Կատեգորիա:Արվեստի և գրականության ամերիկյան ակադեմիայի անդամներ
Կատեգորիա:Ինքնակենսագիրներ
Կատեգորիա:Ամերիկացի պատմվածքագիրներ
Կատեգորիա:Քաղցկեղից մահացածներ
Կատեգորիա:Ամերիկացի կին վիպասաններ
Կատեգորիա:Ամերիկացի պարուհիներ
Կատեգորիա:Ամերիկացի մոդելներ
Կատեգորիա:Գրական կեղծանուններով հայտնի հեղինակներ
Օսման Համդի Բեյ

thumb|Օսման Համդի Բեյը աղջկա Նազլըի հետ
**Օսման Համդի** () (), թուրք հայտնի գեղանկարիչ և հնագետ։ Հիմնադրել է Ստամբուլի հնագիտական թանգարանը և արվեստների ակադեմիան, որը ներկայումս կրում է Միմար Սինանի անունը։
thumb|Ստամբուլի արվեստների ակադեմիան, որ հիմնադրել է Օսման Համդի Բեյը

Օսման Համդին ծնվել է ունևոր թուրքական ընտանիքում։ Օսման Համդիի հայրը եղել է օսմանյան մեծ վեզիր Իբրահիմ Էդհեմ փաշան։ Էթնիկ հույն է։

Նախնական կրթությունը ստանալով Բեշիկթաշ շրջանում, սովորել է իրավունք Ստամբուլի համալսարանում, այնուհետև ուսումը շարունակել է Փարիզում։ Մանկուց հետաքրքրված լինելով գեղանկարչությամբ, թողել է իրավագիտությունը և սովորել գեղանկարչության ֆակուլտետում։ Տասներկու տարվա ընթացքում նրա ուսուցիչներն են եղել Ժան Լեոն Ժերոմը և Գյուստավ Բյուլանժեն։ Հիմնականում նկարել է իրեն շրջապատող իրական աշխարհը։ Օսման Համդին ամուսնացել է ֆրանսուհու հետ, ումից ունեցել է երկու դուստր։ 1869 թվականին ընտանիքի հետ վերադարձել է Ստամբուլ։

Օսման Համդի Բեյը մեծապես հետաքրքրված է եղել նաև հնագիտությամբ։ Նա պեղումներ է իրականացրել Նեմրութում, Արևելյան Անատոլիայի մի շարք քաղաքներում՝ Վանում, Մուշում, Բասենում, Կոնիայում, Կայսերիում և այլն։

## Պատկերասրահ

պատկեր:Kaplumbağa Terbiyecisi vers2.jpg|Կրիաներ վարժեցնողը
պատկեր:Osman hamdi bey silah taciri.jpg|Զինավաճառը (1908)
պատկեր:Osman hamdi bey mihrap.jpg|Միհրաբ (1901)
պատկեր:A Lady of Constantinople - Osman Hamdi Bey.jpg|Կին Կոստանդնուպոլսից
պատկեր:OsmanHamdiBeyTwoYoungGirlsVisitingAShrine.jpg|Այցելություն տաճար
պատկեր:Osman Hamdi Bey 002.jpg|
պատկեր:Osman Hamdi Bey 004.jpg|
պատկեր:Osman Hamdi Bey 005.jpg|
պատկեր:Eşi Naile Hanım - Osman Hamdi.jpg|Կնոջ դիմանկարը
պատկեր:Osman Hamdi Bey - Naile Hanım Portresi , Portrait of Naile Hanım - Google Art Project.jpg|Նաիլյան՝ նկարչի կինը
պատկեր:Osman Hamdi Bey - Two Musician Girls.jpg|Երկու երաժիշտ աղջիկները

## Ծանոթագրություններ

Կատեգորիա:Թուրք նկարիչներ
Կատեգորիա:Անձինք:Ստամբուլ
Կատեգորիա:Օսմանյան կայսրության նկարիչներ
Կատեգորիա:Օսմանյան կայսրության անձինք
Կատեգորիա:19-րդ դարի Օսմանյան կայսրության անձինք
Կատեգորիա:Արտիստներ Ստամբուլից
Կատեգորիա:Թուրքիայի քաղաքական գործիչներ
Կատեգորիա:Թուրք հնագետներ
Վլադիմիր Հարությունյան (ֆիզիկոս)

**Վլադիմիր Միքայելի Հարությունյան** (), հայ ֆիզիկոս։ Ֆիզիկամաթեմատիկական գիտությունների դոկտոր (1979), պրոֆեսոր (1981), ՀՀ ԳԱԱ ակադեմիկոս (1996, թղթակից անդամ՝ 1990):

## Կենսագրություն
Վլադիմիր Հարությունյանը ծնվել է Երևանում։ 1964 թվականին ավարտել է Կիևի պոլիտեխնիկական ինստիտուտը, 1969 թվականին՝ Հայաստանի գիտությունների ակադեմիայի Էլեկտրոնիկայի և ռադիոֆիզիկայի ինստիտուտի ասպիրանտուրան։ 1965-1974 թվականներին եղել է ՀՀ ԳԱԱ Ռադիոֆիզիկայի և էլեկտրոնիկայի ինստիտուտի ինժեներ, գիտական աշխատող, ինստիտուտի գիտական քարտուղար, ավագ գիտական աշխատող, 1972-1974 թվականներին՝ կիսահաղորդչային սարքերի ֆիզիկայի լաբորատորիայի վարիչ, 1974 թվականից՝ ԵՊՀ կիսահաղորդիչների և դիէլեկտրոնների ամբիոնի վարիչ և դրան կից հիմնախնդիրների լաբորատորիայի գիտական ղեկավար, 2007 թվականից՝ Կիսահաղորդչային սարքերի և նանոտեխնալոգիաների կենտրոնի գիտական ղեկավար։

Աշխատանքները վերաբերում են կիսահաղորդիչների ֆիզիկայի և էլեկտրաքիմիային, կիսահաղորդչային սարքերի, միկրոէլեկտրոնիկայի, օպտոէլեկտրոնիկայի, արեգակնային էներգետիկայի բնագավառներին։ Ուսումնասիրել է անհավասարակշիռ երևույթները կիսահաղորդչային սարքերում, կիսահաղորդչային նյութերի ֆիզիկական և էլեկտորաքիմիական հատկությունները։

## Անդամակցություն
* Ռուսաստանի բնական գիտությունների ակադեմիայի արտասահմանյան անդամ
* Ֆրանսիական միջազգային ինժեներական և ֆրանսիական «Արարատ» Գիտությունների ակադեմիաների անդամ
* Journal Alternative Energetics and Ecology ամսագրի գիտական խորհրդի անդամ
* «Հայկական բանակ» ամսագրի գիտական խորհրդի անդամ
* Նյու-Յորքի գիտությունների ակադեմիայի գործող անդամ

## Պարգևներ
* «Անանիա Շիրակացու» մեդալ
* Հայաստանի Հանրապետության Նախագահի մրցանակ, 2007
* ՀՀ Վարչապետի հուշամեդալ, 2009
* ՀՀ կրթության և գիտության նախարարության ոսկե մեդալ

## Երկեր
* Ֆոտոընդունիչներ. անցյալը, ներկան, ապագան, Երևան, 1986 (համահեղինակ)։
* Միկրոէլեկտրոնիկայի ֆիզիկական հիմունքներ։ Ուսումնական ձեռնարկ, Վլադիմիր Միքայելի Հարությունյան, Երևանի համալսարանի հրատարակչություն, 1995։ 
* Կիսահաղորդչային սարքեր։ Երևան, Երևանի համալսարանի հրատարակչություն, 1996 (համահեղինակ)։
* Գերբարձր հաճախականային կիսահաղորդչային էլեկտրոնիկայի հիմունքներ։ Ուսումնական ձեռնարկ, Երևանի պետական համալսարան, Երևան, ԵՊՀ հրատարակչություն, 2008 (համահեղինակ)։

## Ծանոթագրություններ

Կատեգորիա:Անանիա Շիրակացու մեդալակիրներ
Կատեգորիա:ԵՊՀ դասախոսներ
Կատեգորիա:ՀՀ ԳԱԱ ակադեմիկոսներ
Կատեգորիա:Հայ պրոֆեսորներ
Կատեգորիա:Հայ ֆիզիկոսներ
Կատեգորիա:Պողոսյան մրցանակի դափնեկիրներ
Կատեգորիա:Ֆիզիկամաթեմատիկական գիտությունների դոկտորներ
Աթեիստների միջազգային ալյանս

**Աթեիստների միջազգային ալյանս, ԱՄԱ** (), աթեիզմի, աշխարհիկության և դրանց հարակից հարցերի մասին հասարակության լուսավորությանը ձգտող աթեիստական կազմակերպությունների և անձանց համաշխարհային համադաշնություն։ ԱՄԱ-ն հիմնվել է 1991 թվականին։

## Պատմություն
Կազմակերպությունը հիմնադրվել է 1991 թվականին որպես «Աթեիստական ալյանս»՝ ամերիկյան աթեիստների տեղական չորս խմբավորումների միավորում։ Ժամանակի ընթացքում Աթեիստական ալյանսը լայնացել է, անդամագրելով տարբեր տարածաշրջանային ամերիկյան և միջազգային խմբավորումներ և արդյունքում՝ 2001 թվականին անվանափոխվել և դարձել է «Աթեիստների միջազգային ալյանս»։ 2010 և 2011 թվականին կազմակերպության անդամները որոշել են բաժանել այն երկու՝ ամերիկյան և միջազգային հատվածների յուրաքանչյուր խմբի տարբեր տարածաշրջանային շահերը պահպանելու նպատակով։ Ամերիկյան խմբավորումը անվանափոխվել է և ստացել «Ամերիկայի աթեիստական ալյանս» անվանումը, իսկ միջազգային խմբավորումը պահպանել է սկզբնական՝ «Աթեիստների միջազգային ալյանս» անվանումը, ընդունելով նոր նորմատիվ ակտեր և նոր կազմակերպչական կառուցվածք։ Վերակազմավորված Աթեիստների միջազգային ալյանսի վերագործարկումը տեղի է ունեցել 2011 թվականի հունիսի 3-ին՝ Դուբլինում աթեիստական կոնֆերանսի ժամանակ։

2013 թվականին Աթեիստների միջազգային ալյանսը հատուկ խորհրդակցական կարգավիճակ է ստացել ՄԱԿ-ում։ Այդ դերում ԱՄԱ-ն կարող է մեծ աջակցություն ցուցաբերել անկրոններին, պաշտպանելով նրանց սեփականա կառավարությունների կողմից հետապնդումներից։

## Ծանոթագրություններ

## Արտաքին հղումներ
* Atheist Alliance International
* Secular World magazine
* The AAI Foundation 

Կատեգորիա:1991 թվականին ԱՄՆ-ում հիմնադրված
Կատեգորիա:1991 թվականին հիմնադրված կազմակերպություններ
Կատեգորիա:Աթեիզմ
Կատեգորիա:Աթեիստական կազմակերպություններ
Կիրառական արվեստի համալսարան (Վիեննա)

**Կիրառական արվեստի համալսարան** (, ոչ պաշտոնական անվանումը՝ *Die Angewandte*), բարձրագույն ուսումնական հաստատություն Ավստրիայի մայրաքաղաք Վիեննայում։ Համալսարանի կարգավիճակ ստացել է 1970 թվականին։

## Պատմություն
*Angewandte*-ը հիմնադրվել է 1867 թվականին՝ որպես *Vorgängerinstitution unserer heutigen Universität für angewandte Kunst, die k. k. Kunstgewerbeschule, gegründet*, որի իրավահաջորդն է համարվում Կիրառական արվեստի համալսարանը։ Այն սերտորեն կապված է եղել Ավստրիայի արվեստի և արդյունաբերության թագավորական թանգարանի հետ (Österreichischen Museums für Kunst und Industrie): Եղել է մայրցամաքի նմանօրինակ առաջին դպրոցը։ 1941 թվականին դարձել է բարձրագույն ուսումնական հաստատություն, 1970 թվականին ստացել է համալսարանի կարգավիճակ, 1998 թվականին վերանվանվել է Կիրառական արվեստի համալսարան։

Համալսարանի դասավանդող և ուսանողական անձնակազմը համալրված է եղել այնպիսի հայտնի արվեստագետներով, ինչպիսիք են Գուստավ Կլիմտ, Օսկար Կոկոշկա, Վիվիեն Վեսթվուդ, Կարլ Լագերֆելդ, Ջիլ Սանդեր, Պիպիլոտի Ռիստ, Ֆրանսուա Վալենտինի, Հյուգո Մարկլ, Ստեֆան Սագմեստեր, Զահա Հադիդ։ Այժմ դասավանդում են հայտնի նկարիչներ և մանկավարժներ Յուդիթ Էյզլերը, Էրվին Վուրմը, Գրեգ Լին, Բուրգար Շմիդտը։

Համալսարանն ունի շուրջ 1,800 ուսանող և 340 ֆակուլտետ։ 49 տարբեր երկրներից ժամանած ուսանողները սովորում են 29 առարկաներ։ Նրանք իրենց կրեատիվ մտքերը կազմում են 56 տարբեր լեզուներով, որոնք յուրաքանչյուր տարի հանրությանն են ներկայացվում շուրջ 200 հանրային ցուցահանդեսների ժամանակ։

## Դասընթացներ
* Կիրառական արվեստի կիրառում և տեխնոլոգիա՝ որպես սիմբիոզ
* Կիրառական արվեստի կիրառում և հասարակություն փոխգործակցում
* Կիրառական արվեստի կիրառում որպես գիտության փորձարարական մոտեցում

## Հայտնի շրջանավարտներ
* Դորիթ Դեկ (1917-2014), գրաֆիկական դիզայներ, նկարիչ
* Մատիաս Լորենց Գրաֆ (born 1984), նկարիչ
* Հյուգո Մարկլ (1964), նկարիչ
* Պիպիլոտի Ռիստ (1962), վիզուալ նկարիչ
* Ֆոլիս Ռիքս-Ուենո (1893-1967), տեքստիլ նկարիչ
* Ստելյանոս Շիհյո (1977), նկարիչ
* Պոլա Ստաուտ (1902-1984), տեքտիլ դիզայներ
* Լիզբեթ Զվերգեր (1954), իլյուստրատոր

## Ծանոթագրություններ

## Արտաքին հղումներ
* Պաշտոնական կայք 
* Համալսարանի թանգարանի կայք 
* Ուսուցում Ավստրիայում։ Ուղեցույց 

Կատեգորիա:1867 հիմնադրված կրթական հաստատություններ
Կատեգորիա:Ավստրիայի համալսարաններ
Կատեգորիա:Վիեննայի մշակույթ
Lay Me Down

**Lay Me Down**, բրիտանացի երգիչ Սեմ Սմիթի առաջին ալբոմի՝ In the Lonely Hour-ի երգերից է։ Թողարկվել է 2013 թվականի փետրվարի 15-ին։

## Տեղեկություն երգի մասին
«Lay Me Down» երգի հեղինակներն են՝ Սեմ Սմիթը, Էլվին Սմիթը և Ջեյմս Նապեռը։ Այս երգը առաջին անգամ հնչեց 134-րդ Մեծ Բրիտանիայի հիթ շքերթում։ Երգի երկրորդ տարբերակը ստեղծեց Ջոն Լեջենդը և ներկայացրեց «Comic Relief» բրիտանական բարեգործական հեռուստամարաթոնին։ 2015 թվականի մարտին այն դարձավ լավագույնը Միացյալ Թագավորությունում։

## Չարթեր

  

## Ծանոթագրություններ

Կատեգորիա:2012 երգեր
Կատեգորիա:2013 սինգլներ
Կատեգորիա:UK Singles Chart գլխավորած սինգլներ
Կատեգորիա:Երգեր այբբենական կարգով
Կատեգորիա:ԼԳԲՏ երգեր
Կատեգորիա:Սեմ Սմիթի երգեր
Սուրբ Պետրոսի խաչ

151px|մինի|Սուրբ Պետրոսի խաչը
**Սուրբ Պետրոսի խաչ** (հայտնի է նաև **շրջված խաչ** անունով), սովորական լատինական խաչ (հռոմեակաթոլիկ ավանդություններով պատկերված), շրջված 180 աստիճանով։ Սուրբ Պետրոսի խաչը-րդ դարից կիրառվում է, որպես Պետրոս առաքյալի նշան և որը, ըստ եկեղեցական ավանդության, գլխիվայր շրջվել էր մեր թվարկության 67 թվականին Հռոմի կայսր Ներոնի օրոք։ Վերջին ժամանակներում սկսել է լայնորեն կիրառվել, որպես հակաքրիստոնեական խորհրդանիշ։

## Քրիստոնեության մեջ
[մինի|Պետրոս առաքյալի խաչելությունը [Կարավաջո|Միքելանջելո Կարավաջոյի պատկերմամբ]]
[200px|thumb|right|[Ֆիլիպպինո Լիպիի որմնանկարի մի հատված․ սուրբ Պետրոսի խաչելությունը]]
Այս սիմվոլի առաջացումը բացատրվում է մի եկեղեցական ավանդությամբ, որի համաձայն Պետրոս առաքյալը խնդրել էր իրեն գլուխը դեպի ներքև վիճակում խաչել, քանի որ իրեն արժանի չէր համարում Հիսուս Քրիստոսի նույն մահով մեռնելու համար։ Քանի որ հենց սուրբ Պետրոսն է Կաթոլիկ եկեղեցու հիմնադիրը, նրա խորհրդանիշ խաչը հաճախ պատկերվում է Հռոմի պապի գահի վրա։ Օրինակ, Հռոմի պապ Յոհան Պավել Երկրորդի Իսրայել առաջին այցելության ժամանակ նրա գահին սուրբ Պետրոսի խաչն էր։

## Սատանիստական ու հակաքրիստոնեական բացատրություն
Շրջված Քրիստոնեական խաչը կարող է ընկալվել նաև որպես հակաքրիստոնեական նշան։ Այդ իսկ պատճառով այն բազմիցս ներկայացվում է սատանիզմի ժամանակակից զանգվածային մշակույթում բավականին տարածված լայնորեն կիրառվող խորհրդանիշ։ Շրջված պենտագրամայի հետ շրջված խաչը ևս հաճախ երևում է բլեք մետալ կատարող խմբերի լոգոտիպերում (օրինակ, Բելֆեգոր խմբի նշանը)։

Ամեն դեպքում հռոմեական կատոլիցիզմում Սուրբ Պետրոսի խաչը ոչ մի դեպքում չի դիտվում որպես սատանայական։ Այնուամենայնիվ շրջված խաչելությունը հաճախ մեկնաբանվում է, որպես անհարգալից վերաբերմունք քրիստոնեությանը և սատանայական իմաստ է ստանում։ Սուրբ Պետրոսի խաչի ու հակառակ խաչելություն հասկացության տարբերությունը հաճախ անտեսվում է, ինչը տանում է թյուրիմացությունների։ Նման թյուրընբռնում առաջացել է Հռոմի պապի նշված այցելությունից հետո։ Պապի լուսանկարը, որում նա նստած է Սուրբ Պետրոսի խաչով գահին տարածվում էր համացանցում, որպես «ապացույց», որ կաթոլիկ եկեղեցին կապված է սատանիզմի հետ։

## Խաչի կիրառությամբ զինանշաններ

File:Zdechovice-znak.jpg|Զդեխովիցեի զինանշանը
File:Kucerov_CZ_CoA.jpg|Կուչերովի զինանշանը
File:Biskup Picha Moric.jpg|Մորիս Պիչ եպիսկոպոսի զինանշանը


## Ծանոթագրություններ

Կատեգորիա:Խաչեր
Կատեգորիա:Պետրոս առաքյալ